 Mba Amerịka amalitego ime nnyocha iji mata otu mmiri siri ba nopi ugbọgụrụ. Pentagon, isi ụlọ ọrụ ndị soja nobodo Washington agwago ndị nta akụkọ na gọọmenti mba Amerịka na-eme nnyocha ugbu a maka ọnwụ mmadụ anọ ndị soja Amerịka ahụ e gburu na mba Niger, na mpaghara ọdịda anyanwụ mba Afrịka.  Nizu ụka abụọ gara aga, e gburu ndị agha mba Amerịka anọ na Niger.Ịhe gbara ndị mmadụ gharịị karịsịa bụ na onye isi ala mba Amerịka, Donald Trump, bụ onye ụwa niile maara ọfụma dịka Oji Twitter Ekwu , ekwughị okwu ọbụna gbasara ọnwụ ndị soja ahụ.Trump atụpụghị ọnụ na Radio. Ọ tụpụghị ọnụ na Televishọnụ. O kwughị cham site nama saiba Twitter, ebe ọ na-adịwaga etinye ọnụ nokwu ọbụna gafere nu, ma nke nwere isi, ma nke na-enweghị isi.Nke a mere ọtụtụ ndị nta akụkọ jiri gbawa ya ajụjụ, iji chọpụta ịhe ọ maara gbasara ọnwụ ndị soja anọ ahụ.Otu nịme ndị ahụ e gburu nagha bụ Sagent La David Johnson, onye anyị nụrụ na Trump akpaghị agwa dịka onye ṅụjuru mmiri ara afọ mgbe ọ kpọrọ nwụnye Johnson nekwe ntị maka isepuru ya maka ọnwụ di ya. 